Հ.Գ. Հարց` Երևանի ավագանու ընտրություններում «Իմ քայլը» ու՞մ է հաղթելու: Որքան էլ ԱԺ ընտրությունների նախերգանք` ավագանու ընտրությունները խորհրդարանական ընտրություններ չեն: Քաղաքական ընտրություններ չեն: Ի՞նչ է պետք, որ հաղթել-պարտվելը մի կողմ դնելով` «Իմ քայլը», իմա` Նիկոլ Փաշինյանը, սկսի մտածել հասարակությանը միավորելով` թավշե հեղափոխության ձեռքբերումները առարկայական դարձնելու մասին: Թավշե հեղափոխության հաղթանակ է համարվելու «Իմ քայլի» 100-տոկոսանոց արդյու՞նքը: Դա՞ է ժողովրդավարության հաղթանակի պատկերացումը` «Մեր թիմի դեմ խաղ չկա»։ Բայց մենք դա արդեն անցել ենք: Իսկ հիմա փաստացի համոզվում ենք, որ «Իմ քայլի» հաջողությունը բոլորովին էլ Երևանի ու Հայաստանի հաջողությունը չի լինելու, եթե իբրև ընտրված քաղաքապետ էլ «Իմ քայլի» թեկնածուն աշխատի սպիտակների ու սևերի բաժանումով: Նույնիսկ այն դեպքում, երբ անհեթեթ ելույթի հաջորդ օրը Հայկ Մարությանը ֆեյսբուքի իր էջում գրում է. «Այսօր համացանցում քննարկման առարկա են դարձել ելույթումս հնչեցված որոշ ձևակերպումներ, որոնք տարաբնույթ մեկնաբանությունների առիթ են հանդիսացել։ Ես ամենևին անթերի չեմ, և կարծում եմ, որ կարող էի ավելի հստակ ձևակերպել խոսքս, և, գուցե, այդ դեպքում տարընթերցումներ չլինեին։ ՈՒզում եմ հստակ ֆիքսել, որ Հայաստանում կա ընդամենը մեկ սուբյեկտ, որի դեմ խաղ չկա, և դա Հայաստանի ժողովուրդն է։